CELEX: 31998D0269
Language: el
Date: 1998-04-07 00:00:00
Title: 98/269/ΕΚ: Απόφαση της Επιτροπής της 7ης Απριλίου 1998 σχετικά με την απόσυρση των εγκρίσεων για τα φυτοπροστατευτικά προϊόντα που περιέχουν τη δραστική ουσία dinoterb (Κείμενο που παρουσιάζει ενδιαφέρον για τον ΕΟΧ)

Avis juridique important

|

31998D0269

98/269/ΕΚ: Απόφαση της Επιτροπής της 7ης Απριλίου 1998 σχετικά με την απόσυρση των εγκρίσεων για τα φυτοπροστατευτικά προϊόντα που περιέχουν τη δραστική ουσία dinoterb (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 117 της 21/04/1998 σ. 0013 - 0014

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1998 σχετικά με την απόσυρση των εγκρίσεων για τα φυτοπροστατευτικά προϊόντα που περιέχουν τη δραστική ουσία dinoterb (Κείμενο που παρουσιάζει ενδιαφέρον για τον ΕΟΧ) (98/269/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3600/92 της Επιτροπής, της 11ης Δεκεμβρίου 1992, για θέσπιση λεπτομερών κανόνων για την υλοποίηση του πρώτου σταδίου του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου, όσον αφορά τη θέση σε εμπορία φυτοπροστατευτικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1199/97 (2), και ιδίως το άρθρο 7 παράγραφος 3 στοιχείο α),Εκτιμώντας:ότι στον κανονισμό (ΕΚ) αριθ. 933/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2230/95 (4), καθορίζονται δραστικές ουσίες που περιέχονται σε φυτοπροστατευτικά προϊόντα και ορίζονται κράτη μέλη εισηγητές για την εφαρμογή του κανονισμού (ΕΟΚ) αριθ. 3600/92 7ότι η dinoterb ήταν μία από τις 90 δραστικές ουσίες που καλύφθηκαν από το πρώτο στάδιο του προγράμματος εργασίας το οποίο προβλέπεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (5) 7ότι, για την ουσία αυτή, οι ενδιαφερόμενοι αρμόδιοι για την κοινοποίηση έχουν κοινοποιήσει επισήμως στο κράτος μέλος που είχε ορισθεί ως εισηγητής ορισμένες πληροφορίες οι οποίες απαιτούνται δυνάμει του άρθρου 6 παράγραφος 1 του κανονισμού (ΕΟΚ) αριθ. 3600/92 για να υποστηριχθεί η συμπερίληψη μιας δραστικής ουσίας στο παράρτημα Ι της οδηγίας 91/414/ΕΟΚ 7ότι, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92, το κράτος μέλος που έχει ορισθεί εισηγητής έχει υποβάλει στην Επιτροπή την έκθεση αξιολόγησής τους σχετικά με την παρασχεθείσα πληροφόρηση 7ότι ο μοναδικός αρμόδιος για την κοινοποίηση, ανακοίνωσε στην Επιτροπή και στο κράτος μέλος - εισηγητή, ότι δεν επιθυμεί πλέον να συμμετέχει στο πρόγραμμα εργασίας γι' αυτήν τη δραστική ουσία 7 ότι επομένως, σημαντικά στοιχεία της απαιτούμενης πληροφόρησης δεν πρόκειται να υποβληθούν 7ότι, βάσει της διαθέσιμης πληροφόρησης, είναι ήδη εφικτή η εξαγωγή του συμπεράσματος ότι, γι' αυτήν τη δραστική ουσία, οι απαιτήσεις της οδηγίας 91/414/ΕΟΚ, όσον αφορά την προστασία της υγείας των ανθρώπων ιδίως, δεν είναι δυνατόν να πληρούνται υπό τους προτεινόμενους όρους χρήσεως και, επομένως, δεν είναι δυνατόν να συμπεριληφθεί αυτή η ουσία στο παράρτημα Ι της εν λόγω οδηγίας 7ότι η παρούσα απόφαση δεν αποκλείει το ενδεχόμενο να ληφθούν μέτρα από τα κράτη μέλη βάσει των οποίων θα χορηγείται περίοδος χάριτος για τη διάθεση, αποθήκευση, διάθεση στη αγορά και χρησιμοποίηση των αποθεμάτων που υπάρχουν, σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ 7ότι η παρούσα απόφαση λαμβάνεται με την επιφύλαξη οποιασδήποτε ενέργειας ενδέχεται να αναλάβει η Επιτροπή γι' αυτήν τη δραστική ουσία, στο πλαίσιο της οδηγίας 79/117/ΕΟΚ του Συμβουλίου (6) 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Τα κράτη μέλη εξασφαλίζουν:1. ότι οι εγκρίσεις φυτοπροστατευτικών προϊόντων τα οποία περιέχουν αυτή την ουσία dinoterb θα αποσυρθούν εντός εξαμήνου μετά από την ημερομηνία της παρούσας απόφασης,2. ότι, από την ημερομηνία της παρούσας απόφασης, καμία έγκριση φυτοπροστατευτικού προϊόντος το οποίο περιέχει την ουσία dinoterb δεν πρόκειται να χορηγηθεί ή να ανανεωθεί δυνάμει της παρέκκλισης η οποία προβλέπεται στο άρθρο 8 παράγραφος 2 της οδηγίας 91/414/ΕΟΚ.Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 7 Απριλίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 366 της 15. 12. 1992, σ. 10.(2) ΕΕ L 170 της 28. 6. 1997, σ. 19.(3) ΕΕ L 107 της 28. 4. 1994, σ. 8.(4) ΕΕ L 225 της 22. 9. 1995, σ. 1.(5) ΕΕ L 230 της 19. 8. 1991, σ. 1.(6) ΕΕ L 33 της 8. 2. 1979, σ. 36.